cyanic-selkie/wikianc huggingface dataset:
எலும்பு மீன்
வெளி இணைப்பு
பகுப்பு:மீன்கள் பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:தமிழக ஆசிரியர்கள் தொடங்கிய அறிவியல் கட்டுரைகள்
குலாம் முஹம்மது ஷா
குலாம் முஹம்மது ஷா அல்லது '''ஜி. எம். ஷா அல்லது குல் ஷா''' (Ghulam Mohammad Shah - 20 ஜூலை 1920 ‍ : 6 ஜனவரி 2009) ஒரு இந்திய அரசியல்வாதி ஆவார், அவர் 2 ஜூலை 1984 முதல் 6 மார்ச் 1986 வரை ஜம்மு மற்றும் காஷ்மீர் மாநிலத்தின் முதலமைச்சராக இருந்தார்.
ஜம்மு காஷ்மீர் தேசிய மாநாட்டு கட்சியின் தலைவர் சேக் அப்துல்லா இவரின் மாமனார் ஆவார், ஷா ஜம்மு காஷ்மீர் தேசிய மாநாட்டு கட்சியின் ஆரம்ப கால‌ மூத்த உறுப்பினராக இருந்தார்.
பிறப்பு
குலாம் முகமது ஷா ஸ்ரீநகரில் காஷ்மீர் 20 ஜூலை 1920 இல் பிறந்தார்.
கல்வி
பஞ்சாப் பல்கலைக்கழகத்தில் இளங்கலைப் பட்டப்படிப்பை முடித்தார், பின்னர்அலிகார் முஸ்லிம் பல்கலைக்கழகத்தில் சட்டத்தில் பட்டம் பெற்றார். ஐக்கிய நாடுகளின் பெல்லோஷிப் திட்டத்தின் கீழ் வேளாண் பொருளாதாரத் துறையில் லண்டன் ஸ்கூல் ஆஃப் எகனாமிக்ஸில் இருந்து பெல்லோஷிப் பெற்றார்.
அரசியல்
ஷா 1944 இல் தேசிய மாநாட்டு கட்சியில் சேர்ந்தார். அவரது அரசியல் வாழ்க்கையின் தொடக்கத்தில், மக்கள் உரிமைக்கான போராட்டத்தில் பலமுறை கைது செய்யப்பட்டார். ஷா மாநிலத்தின் முன்னாள் முதல்வர் ஷேக் அப்துல்லாவின் மூத்த மருமகனும், பாரூக் அப்துல்லாவின் மைத்துனர் மற்றும் முன்னாள் முதல்வர் உமர் அப்துல்லாவின் மாமாவும் ஆவார்.
1947ல் புதிய அரசு அமைந்த பிறகு, அரசின் விநியோகம் மற்றும் விலைகளின் கட்டுப்பாட்டாளராக ஷா நியமிக்கப்பட்டார், அவர் 1953 வரை அப்பதவியை வகித்தார்.
ஷா 26 உறுப்பினர்களைக் கொண்ட இந்திய தேசிய காங்கிரஸ் கட்சியுடன் கைகோர்த்து முதலமைச்சரானார். இருப்பினும், தெற்கு காஷ்மீரில் 1986 ஆம் ஆண்டு நடந்த அனந்த்நாக் கலவரத்தைத் தொடர்ந்து அவரது அரசாங்கம் 12 மார்ச் 1986 அன்று அப்போதைய ஆளுநர் ஜக்மோகனால் டிஸ்மிஸ் செய்யப்பட்டது.
புதிய கட்சி
ஜம்மு காஷ்மீர் அவாமி தேசிய மாநாட்டு கட்சி என்ற புதிய கட்சியை ஷா உருவாக்கினார், அது 2008 ஜம்மு காஷ்மீர் சட்டப் பேரவைத் தேர்தல்களிலும் பங்கேற்றது.
குடும்பம்
அவருக்கு பேகம் கலிதா ஷா என்ற மனைவியும், இரண்டு மகன்கள் மற்றும் ஒரு மகள் உள்ளனர்.
இறப்பு
ஷா ஸ்ரீநகரில் உள்ள ஷெர்-இ-காஷ்மீர் மருத்துவ அறிவியல் நிறுவனத்தில் 6 ஜனவரி 2009 அன்று இறந்தார். அப்போது அவருக்கு வயது 88
மேற்கோள்கள்
பகுப்பு:இந்திய அரசியல்வாதிகள் பகுப்பு:இந்திய முஸ்லிம்கள் பகுப்பு:ஜம்மு காஷ்மீர் அரசியல்வாதிகள் பகுப்பு:மாநிலங்களவை உறுப்பினர்கள் பகுப்பு:1920 பிறப்புகள் பகுப்பு:ஜம்மு காஷ்மீர் முதலமைச்சர்கள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:2009 இறப்புகள் பகுப்பு:அலிகர் முஸ்லிம் பல்கலைக்கழக முன்னாள் மாணவர்கள்
ராய்ச்சூர் மாவட்டம்
ராய்ச்சூர் மாவட்டம் இந்தியாவின் கர்நாடக மாநிலத்திலுள்ள 27 நிர்வாக மாவட்டங்களுள் ஒன்று. இதன் தலைமையகம் கொப்பல் நகரத்தில் உள்ளது.
வெளியிணைப்புக்கள்
பகுப்பு:கர்நாடக மாநிலத்தில் உள்ள மாவட்டங்கள் பகுப்பு:ராய்ச்சூர் மாவட்டம்
காதிம்
காதிம் இந்தியா நிறுவனம், காதிம்ச என்பது இந்தியக் காலணி வணிக நிறுவனம் ஆகும். இது கொல்கத்தாவினை தலைமையிடமாகக் கொண்டது. இது முதன்மையாக இந்தியாவின் கிழக்கு மற்றும் தெற்கு பகுதிகளில், காலணி பொருட்கள் மற்றும் பாகங்கள் உற்பத்தி மற்றும் சில்லறை விற்பனையில் ஈடுபட்டுள்ளது.
1965-ல் சத்திய பிரசாத் ராய் பர்மனால் கையகப்படுத்தப்பட்ட இந்நிறுவனம் கொல்கத்தாவின் சித்பூரில் உள்ள ஒரு காலணி கடையான கே. எம். காதிம் & நிறுவனத்தால் தொடங்கப்பட்டது. காதிம் 1983ல் இணைக்கப்பட்டு 1993 வரை கொல்கத்தாவில் முதல் தனது முதல் சில்லறை விற்பனைக் கடையைத் திறக்கும் வரை மொத்த வணிகத்தினை மேற்கொண்டது. 2000ஆம் ஆண்டில் தென்னிந்தியாவில் தனது முதல் கடையைத் திறப்பதற்கு முன், இந்நிறுவனம் கிழக்கு மற்றும் வடகிழக்கு இந்தியாவில் தனது செயல்பாடுகளை விரிவுபடுத்தியது. 2017-ல் இந்நிறுவனம் 853 சில்லறை விற்பனைக் கடைகளைக் கொண்டிருந்தது. மேலும் இந்தியாவில் உள்ள கடைகளின் எண்ணிக்கையின் அடிப்படையில் காலணி நிறுவனங்களின் பட்டியலில் இரண்டாவது இடத்தைப் பிடித்தது. இது கொல்கத்தாவிலும் கான்பூரிலும் காலணி உற்பத்தி நிலையங்களைக் கொண்டுள்ளது.
2019ஆம் ஆண்டில், காதிம் வங்கதேசத்தில் காதிம் காலணி வங்கதேசம் நிறுவனம் என்ற பெயரில் துணை நிறுவனத்தை நிறுவியது.
2022ஆம் ஆண்டில், காதிம் இந்தியா நிறுவனம், சர்துல் தாகூரை விளம்பர தூதராக ஏற்றுக்கொண்டது.
மேற்கோள்கள்
பகுப்பு:மும்பை பங்குச் சந்தை நிறுவனங்கள் பகுப்பு:இந்திய தேசிய பங்குச் சந்தையில் பட்டியலிடப்பட்டுள்ள நிறுவனங்கள் பகுப்பு:இந்திய வகைக்குறிகள்
லூமியேர் சகோதரர்கள்
லூமியேர் (Lumière, ) சகோதரர்கள், ஆகுஸ்த் மரீ லூயி நிக்கொலாசு (Auguste Marie Louis Nicolas,, 19 அக்டோபர் 1862 – 10 ஏப்ரல் 1954), லூயி சான் (Louis Jean, 5 அக்டோபர் 1864 – 6 சூன் 1948 முன்னோடித் திரைப்பட இயக்குனர்கள் ஆவர். 1895 டிசம்பர் 28 அன்று பாரிஸ் நகரில் தங்கள் திரைப்படங்களை முதன்முதலாகப் பொதுமக்கள் பார்வைக்குத் திரையிட்டனர். இதற்கு கட்டணமும் பெற்றுக் கொண்டனர்.
பகுப்பு:திரைப்பட இயக்குநர்கள் பகுப்பு:1862 பிறப்புகள் பகுப்பு:1864 பிறப்புகள் பகுப்பு:1948 இறப்புகள் பகுப்பு:1954 இறப்புகள் பகுப்பு:பிரெஞ்சு கண்டுபிடிப்பாளர்கள்
பெரிங்கல்குத்து அணை
பெரிங்கல்குத்து அணை (Peringalkuthu Dam) என்பது இந்தியாவின், கேரள மாநிலத்தின், திருச்சூர் மாவட்டத்தில், சாலக்குடி ஆற்றின் குறுக்கே கட்டப்பட்ட ஒரு கற்காரை அணை ஆகும். இந்த அணையில் கேரள மாநில மின்சார வாரியத்துக்குச் சொந்தமான பெரிங்கல்குத்து நீர் மின் நிலையம் உள்ளது. சாலக்குடி ஆற்றில் கட்டபட்ட முதல் நீர் மின்சார திட்டம் இதுவாகும். அணை அடர்ந்த காட்டில் அமைந்துள்ளது. இதனால் அணையை பார்வையிட சிறப்பு அனுமதி தேவை.
பெரிங்கல்குத்து இடது கரை நீட்டிப்பு
பெரிங்கல்குத்து இடது கரை விரிவாக்க திட்டம் பெரிங்கல்குத்து நீர்த்தேக்கத்திலிருந்து கூடுதல் அழுத்தக் குழாய் போடுவதன் மூலம் செய்யப்பட்டது. மேலும் இது கடுமையான பருவமழையின் போது அணையில் இருந்து கசிவைத் தவிர்ப்பதற்காகவும் செய்யப்பட்டது. மின் நிலையமானது 16 மெகாவாட் திறன் கொண்ட ஒரு அலகைக் கொண்டுள்ளது. மின் உற்பத்திக்குப் பிறகு, நீரானது சாலக்குடி ஆற்றில் விடப்படுகிறது.
குறிப்புகள்
பகுப்பு:Coordinates on Wikidata பகுப்பு:திருச்சூர் மாவட்டத்திலுள்ள அணைகள்
வெள்ளி ஆர்சனேட்டு
வெள்ளி ஆர்சனேட்டு (Silver arsenate ) என்பது Ag3AsO4 என்ற மூலக்கூற்று வாய்ப்பாடு கொண்ட ஒரு வேதிச் சேர்மமாகும். இச்சேர்மம் அளவறி பகுப்பாய்வில் மஞ்சள் நிற வெள்ளி பாசுபேட்டுக்கும் (Ag3PO4 ) ஆர்சனேட்டு(V) கரைசல்களுகும் இடையே உள்ள வேறுபாடுகளை அறியப் பயன்படுத்தப்படுகிறது.
மேற்கோள்கள்
பகுப்பு:வெள்ளி சேர்மங்கள் பகுப்பு:ஆர்சனேட்டுகள்
2,6-இருகுளோரோகுயினோன்-4-குளோரோயிமைடு
2,6-இருகுளோரோகுயினோன்-4-குளோரோயிமைடு (2,6-Dichloroquinone-4-chloroimide) பீனாலிக் சேர்மங்களைக் கண்டறிய உதவும் வெப்ப அளவியல் சுட்டியாகப் பயன்படுத்தப்படுகிறது. C6H2Cl3NO என்ற மூலக்கூற்று வாய்ப்பாட்டால் இச்சேர்மம் விவரிக்கப்படுகிறது. பீனாலுடன் வினைபுரியும்போது ஏற்ற ஒடுக்கங்காட்டியாகப் பயன்படும் 2,6-இருகுளோரோபீனாலிண்டோபீனால் உருவாகிறது. 2,6-இருகுளோரோகுயினோன்-4-குளோரோயிமைடை கிப்சு வினையாக்கி என்ற பெயராலும் அழைக்கிறார்கள்.
மேற்கோள்கள்
பகுப்பு:கரிமகுளோரைடுகள் பகுப்பு:குயினோன்கள்
மாகன்லால் காந்தி
வலது|thumb| மாகன்லால் காந்தி மாகன்லால் குஷால்சந்த் காந்தி (1883 – 1928) மோகன்தாஸ் கரம்சந்த் காந்தியைப் பின்பற்றுபவர். அவர் மகாத்மாவின் மாமாவின் பேரன் ஆவார், அவர் 23 ஏப்ரல் 1928 அன்று பாட்னாவில் டைபாய்டால் இறந்தார்.
மோகன்தாஸ் காந்தியின் பல படைப்புகளில் மகான்லால் காந்தி மேற்கோள் காட்டப்படுகிறார். அவர்தான் சத்தியாகிரகம் என்ற வார்த்தையால் காந்தியின் அகிம்சை முறைகளை வரையறுக்க வேண்டும் என்று பரிந்துரைத்தார். காந்தியின் கூற்றுப்படி, மகன்லால் சபர்மதி ஆசிரமத்தின் இதயமும் ஆன்மாவும் ஆவார். அவர் தென்னாப்பிரிக்காவில் 1903 இல் இருந்து "கொஞ்சம் நல்வாழ்வு கிடைக்கும் என்ற நம்பிக்கையில்."  காந்தியைப் பின்தொடர்ந்தார், இருப்பினும், அவர் தனது மாமாவின் வறுமையின் காரணமாக பீனிக்ஸ் குடியேற்றத்தில் சேர்ந்தார்.
பகுப்பு:1928 இறப்புகள் பகுப்பு:1883 பிறப்புகள் பகுப்பு:காந்தியவாதிகள் பகுப்பு:மகாத்மா காந்தி குடும்பம்
நவ்ரோஸ் மங்கள்
நவ்ரோஸ் மங்கள் (Nawroz Mangal), பிறப்பு: நவம்பர் 28 1984, ஆப்கானித்தான் அணியின் துடுப்பாட்டக்காரர். இவர் 16 ஒருநாள் பன்னாட்டுத் துடுப்பாட்டப் போட்டிகளிலும், ஏழு முதல்தர துடுப்பாட்டப் போட்டிகளிலும், 29 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2010 பருவ ஆண்டில் ஒருநாள் பன்னாட்டுத் துடுப்பாட்டப் போட்டிகளில் ஆப்கானித்தான் துடுப்பாட்ட அணியின் உறுப்பினராக பங்குகொண்டார்.
வெளி இணைப்பு
பகுப்பு:ஆப்கானித்தான் துடுப்பாட்டக்காரர்கள் பகுப்பு:1984 பிறப்புகள் பகுப்பு:வாழும் நபர்கள்
ஜார்ஜ் கிராஸ்மன்
ஜார்ஜ் கிராஸ்மன் (George Crossman, பிறப்பு: பிப்ரவரி 18 1877, இறப்பு: சனவரி 17 1947), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1896 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1877 பிறப்புகள் பகுப்பு:1947 இறப்புகள் பகுப்பு:கிலெளசெஸ்டர்சையர் துடுப்பாட்டக்காரர்கள்
சத்யா ராணி சாதா
சத்யா ராணி சாதா (Satya Rani Chadha) (1929 கே. - ஜூலை 1, 2014) ஒரு பெண்கள் உரிமை ஆர்வலர் ஆவார். 1980 களில் சக ஆர்வலரான ஷாஜஹான் அபாவுடன் இணைந்து இந்தியாவில் வரதட்சணை எதிர்ப்பு இயக்கத்தைத் தொடங்கியதற்காக அறியப்பட்டவர். இந்த இரு பெண்களும் வரதட்சணை தகராறுகளின் விளைவாக தங்கள் மகள்களை இழந்த தாய்மார்கள் ஆவார்கள், மேலும், இவர்கள் பல தசாப்தங்களாக நீதிக்காகவும் இந்தியாவில் வரதட்சணை நடைமுறைகளை மாற்றவும் பிரச்சாரம் செய்தனர். இவர்கள் இருவரும் இணைந்து சக்தி ஷாலினி என்ற டெல்லியை தளமாகக் கொண்ட புகலிடம் மற்றும் பெண்கள் உரிமைகள் அமைப்பை நிறுவினர். மேலும், வரதட்சணை தொடர்பான மற்றும் பாலின அடிப்படையிலான வன்முறையை எதிர்த்து போராடினர். இதில், சத்யா ராணி சாதா நீர்ஜா பானோட் விருதைப் பெற்றவர் ஆவார்.
சசிபாலாவை கொன்று நீதிக்கான போராட்டம்
1979 ஆம் ஆண்டில், சத்ய ராணி சாதாவின் இருபது வயது மகள், சசி பாலா (காஞ்சன்பாலா என்றும் அழைக்கப்படுகிறார்), மணமகள் எரிப்பு விவகாரத்தில் சிக்கி வீட்டில் இருந்தபோது கடுமையான தீக்காயங்களால் இறந்தார். அவர் திருமணமாகி ஒரு வருடத்திற்கும் குறைவாகவே இருந்தார். மேலும் இறக்கும் போது ஆறு மாத கர்ப்பிணியாக இருந்தார் என்று சொல்லப்படுகிறது. ஸ்கூட்டர், தொலைக்காட்சி மற்றும் குளிர்சாதனப்பெட்டி போன்ற கோரிக்கைகள் அடங்கிய முழு வரதட்சணைக் கோரிக்கையையும் தனது மகளின் கணவரின் குடும்பத்திற்கு கொடுக்க சத்ய ராணி சாதாவால் முடியவில்லை. ஆனாலும், சத்யா சமாளித்தபடி தொலைக்காட்சிக்கு பணம் செலுத்தி குளிர்சாதனப் பெட்டியைக் கொடுத்தார். அப்படியிருந்தும், இவரது மகள் இறப்பதற்கு இரண்டு நாட்களுக்கு முன்பு, சத்யாவின் மருமகன் சுபாஷ் சந்திரா, மீதமுள்ள வரதட்சணைக்கான (ஸ்கூட்டர்) கோரிக்கையை நிறைவேற்றாவிட்டால் கடுமையான விளைவுகளை சந்திக்க நேரிடும் என்று எச்சரித்தார். மருமகன், தனது மகளின் மரணத்தில் சம்பந்தப்பட்டவர் இல்லை என்றாலும்,  வரதட்சணைக் கோரிக்கையின் ஒரு பகுதி நிறைவேறாததால் தனது மகள் கொல்லப்பட்டதாக சந்தேகித்து, சத்யா மரணத்தை கொலை என்று தெரிவித்தார்.
அடிப்படை ஆதாரங்களை சேகரிப்பதில் போலீசார் அலட்சியம் காட்டி, மருமகன் சுபாஷ் சந்திரா மீது கொலைக் குற்றம் சுமத்தாமல், வரதட்சணை தடைச் சட்டத்தின் கீழ் வழக்கு பதிவு செய்தனர். இது 1980 இல் உச்ச நீதிமன்றம் தீர்ப்பளிக்க வழிவகுத்தது, சுபாஷ் சந்திராவின் ஸ்கூட்டர் கோரிக்கை திருமணமாகி பத்து மாதங்களுக்குப் பிறகு வந்ததால், அதை மரணத்துடன் இணைக்க முடியாது போனது. சத்யா கொலை வழக்கைத் தொடர்ந்தார், ஆனால் நீதிமன்றத்தில் வழக்கு விசாரணைக்கு வர 2000 ஆண்டு வரை  ஆனது. சுபாஷ் சந்திரா 2000 ஆம் ஆண்டில் தற்கொலைக்குத் தூண்டியதாகக் குறைந்த குற்றச்சாட்டில் தண்டிக்கப்பட்டார். மேல்முறையீட்டில் அவரது தண்டனை 2013 இல் உறுதி செய்யப்பட்டது, மேலும் ஏழு ஆண்டுகள் சிறைத்தண்டனை அனுபவிக்க உத்தரவிடப்பட்டது. ஆனால், சுபாஷ் சந்திரா தன்னை ஒப்படைக்கத் தவறிவிட்டார். மேலும், தண்டனையை அனுபவிக்கவில்லை என்று சொல்லப்படுகிறது.
சான்றுகள்
பகுப்பு:2014 இறப்புகள் பகுப்பு:1929 பிறப்புகள் பகுப்பு:இந்திய மனித உரிமைச் செயற்பாட்டாளர்கள்
ராதௌர் சட்டமன்றத் தொகுதி
ராதௌர் சட்டமன்றத் தொகுதி, இந்திய மாநிலமான அரியானாவுக்கான சட்டமன்றத் தொகுதிகளில் ஒன்று. இது குர்ச்சேத்திர மக்களவைத் தொகுதிக்கு உட்பட்டது.
சான்றுகள்
பகுப்பு:யமுனா நகர் மாவட்டம் பகுப்பு:அரியானா சட்டமன்றத் தொகுதிகள்
தகுதி நீக்கம் செய்யப்பட்ட மக்கள் பிரதிநிதிகள் பட்டியல் (இந்தியா)
தகுதி நீக்கம் செய்யப்பட்ட மக்கள் பிரதிநிதிகள்
மக்கள் பிரதிநிதித்துவச் சட்டத்தின் கீழ் தகுதி நீக்கம் செய்யப்பட்ட முக்கிய நபர்கள் விவரம்:
மேற்கோள்கள்
பகுப்பு:இந்தியாவில் சட்டம் பகுப்பு:இந்தியப் பட்டியல்கள் பகுப்பு:தகுதி நீக்கம் செய்யப்பட்ட மக்கள் பிரதிநிதிகள்
ஞானசுந்தர தாண்டவம்
ஞானசுந்தர தாண்டவம் என்பது சிவபெருமான் ஆடிய எண்ணற்ற தாண்டவங்களுள் ஒன்றாகும். இந்த தாண்டவம் பஞ்ச தாண்டவங்களில் ஒன்றாகப் போற்றப்படுகிறது. சுந்தரம் என்ற சொல்லானது அழகு என்று பொருள் தருவதாகும். ஞானமும் அழகும் நிறைந்த தாண்டவமாக இந்த தாண்டவம் போற்றப்படுகிறது. ஞான தாண்டவம் மதுரையில் நிகழ்த்தப்பட்டதாக கூறப்படுகிறது.
திருவாவடுதுறை தலத்தில் சிவபெருமான் முசுகுந்த சக்கரவர்த்திக்கு சுந்தர நடனத்தினை ஆடியருளினார்.
கப்பளங்கரை வரதராஜப் பெருமாள் கோயில்
வரதராஜ பெருமாள் கோயில் தமிழ்நாட்டில் கோயம்புத்தூர் மாவட்டம், கப்பளங்கரை என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தைட்டானியம் ஆக்சைடு
தைட்டானியம் ஆக்சைடு(Titanium oxide) என்ற பெயர் கீழ்கண்டவற்றைக் குறிக்கிறது
பயன்கள்
ஆக்சிபென்சோன் மற்றும் ஆக்டைல் மெத்தாக்சிசின்னமேட்டு உடன் இணைந்துள்ள சூரிய திரைகளில் திறன்மிகுந்த செயலூக்க பகுதிப்பொருளாக பெரும்பாலும் பயன்படுகிறது. .
மேற்கோள்கள்
பகுப்பு:மின்னணுப் பொறியியல்
மலாலா யூசப்சையி
மலாலா யோசப்சையி (மாற்று: மலாலா யூசுஃப்சாய், ஆங்கிலம்: Malala Yousafzai பாசுதூ: ملاله یوسفزۍ‎, பிறப்பு 1997) என்பவர் பாகிசுத்தான் நாட்டின் வடமேற்கு எல்லைப்புற மாகாணத்தில் உள்ள மிங்கோரா எனும் சிற்றூரில் வசிக்கும் ஒரு மாணவி ஆவார். இவர் பெண்கள் உரிமைகள் தொடர்பான செயற்பாடுகளுக்காக அறியப்படுகிறார். இவர் வசிக்கும் பகுதியில் பெண்கள் பாடசாலை செல்வதற்கான தாலிபானின் தடையை மீறி இவர் பள்ளி சென்றுவந்தார். 2009ஆம் ஆண்டிலேயே இவரது பி.பி.சியின் உருது வலைப்பதிவு ஊடாக தானும் தனது ஊரும் பாக்கித்தானிய தாலிபானால் எவ்வாறு கட்டுப்படுத்தப்பட முயற்சி செய்யப்படுகிறது என்று விவரித்து வந்தார். இருப்பினும் புனைபெயரில் எழுதிவந்தமையால் இவரது அடையாளம் தெரியாதிருந்தது. தொலைக்காட்சி நேர்முகமொன்றில் நேரடியாக தோன்றியதிலிருந்து பரவலாக அறியப்பட்டதுடன் பழைமைவாத தாலிபான்களின் இலக்கிற்கும் ஆளானார். பல விருதுகளைப் பெற்ற மலாலாவிற்கு பாக்கித்தானின் முதல் அமைதிப் பரிசும் வழங்கப்பட்டது.
மலாலாவை அக்டோபர் 9, 2012 அன்று தாலிபான் சுட்டுக் கொல்ல முயன்றது. இவர் படுகாயம் அடைந்ததைத் தொடர்ந்து இதற்கு உள்நாட்டிலும் வெளிநாடுகளிலும் பலத்த கண்டனம் தெரிவிக்கப்பட்டது. இவரைச் சுட்ட தீவிரவாதிகள் பற்றி துப்பு கொடுப்பவர்களுக்கு ரூ.1 கோடி பரிசு தரப்படும் என்று கைபர்-பாக்டுன்கவா மாநில அரசு அறிவித்தது.
2014ஆம் ஆண்டுக்கான அமைதிக்கான நோபல் பரிசு இவருக்கு வழங்கப்பட்டது. மிகவும் சிறுவயதில் அமைதி நோபல் பரிசுப் பெற்றவர் இவரேயாவார்.
திருமணம்
மலாலா யூசுப்சையி, நவம்பர் 10, 2021 அன்று, பர்மிங்காமில் பாக்கித்தான் துடுப்பாட்ட கழக மேலாளரான அசர் மாலிக்கை மணந்தார்.
மலாலா தினம் அனுசரிப்பு
2013ஆம் ஆண்டு ஜூலை 12-ல் மலாலா தனது 16ஆவது பிறந்தநாள் அன்று ஐக்கிய நாடுகள் சபையை தொடர்புகொண்டு உலகம் முழுவதும் உள்ள குழந்தைகள் கல்வி கற்க வேண்டும் என்று கேட்டு கொண்டார். இந்த நிகழ்வை ஐக்கிய நாடுகள் "மலாலா தினம்" என்று குறிப்பிட்டனர். இதுவே தாம் தாக்குதலுக்கு உள்ளான பிறகு அவர் அளித்த முதல் பேட்டி ஆகும்.
வெளி இணைப்புகள்
பகுப்பு:1997 பிறப்புகள் பகுப்பு:பாக்கித்தானியப் பெண்ணியவாதிகள் பகுப்பு:பெண்கள் உரிமைகளுக்கான எதிர்ப்புப் போராட்டங்கள் பகுப்பு:வாழும் நபர்கள் பகுப்பு:நோபல் அமைதிப் பரிசு பெற்றவர்கள் பகுப்பு:நோபல் பரிசு பெற்ற பாக்கித்தானியர் பகுப்பு:நோபல் பரிசு பெற்ற பெண்கள்
எம். பி. எஸ். சிவசுப்பிரமணியன்
'''எம். பி. எஸ். சிவசுப்பிரமணியன்''' (M. P. S. Sivasubramaniyan) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2011 ஆம் ஆண்டு நடந்த சட்டமன்றத் தேர்தலில், நெய்வேலி தொகுதியிலிருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் அண்ணா திராவிட முன்னேற்ற கழகத்தின் சார்பில் போட்டியிட்டு வெற்றி பெற்றார்.
மேற்கோள்கள்
பகுப்பு:வாழும் நபர்கள் பகுப்பு:தமிழ்நாடு சட்டமன்ற உறுப்பினர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:14 ஆவது தமிழ்நாடு சட்டமன்ற உறுப்பினர்கள் பகுப்பு:தமிழக அரசியல்வாதிகள்
ஒற்றை வில்லை எதிர்வினைப் படக்கருவி
ஒற்றை வில்லை எதிர்வினைப் படக்கருவி (single-lens reflex camera - SLR) என்பது கண்ணாடி மற்றும் கன உருவகம் கொண்டு ஒளிப்படக்கலைஞர் வில்லை ஊடாகப் பார்த்து எதனைப் படமாக்க வேண்டும் என்பதை வழங்கும் ஒன்றாகும். காட்சிகாணி ஊடாக நேர்மறையாக காண்பித்து படமாக்க வேண்டியதை சிறிது வித்தியாசத்துடன் வழங்கும்.
வெளி இணைப்பு
பகுப்பு:ஒளிப்படக்கருவிகள்
ஓர்டோவிசியக் காலம்
ஓர்டோவிசியம் அல்லது ஓர்டோவிசியக் காலம் (Ordovician) என்பது மில்லியன் ஆண்டுகளுக்கு முன்தொடங்கி  மில்லியன் ஆண்டுகளுக்கு முன் வரையான நிலவியல் காலத்தையும் அதன் முறைமையையும் குறிக்கும். பேலியோசொயிக்கு ஊழியின் 6 காலங்களில் 2வது காலமான ஓர்டோவிசியக் காலம் கேம்பிரியக் காலத்தின் முடிவிலிருந்து சிலுரியக் காலத்தின் தொடக்கம் வரையான காலத்தைக் குறிக்கிறது.ஓர்டோவிசியக் காலம் வேல்சிய பழங்குடியினரான ஓர்டோவின்சியர்கள் நினைவாக இடப்பட்டது. அடம் செட்சுவிக்கு, இறொட்டரிக்கு முரிச்சன் என்ற இரு நிலவியலாளர்களது மாணாக்கர்கள் வடக்கு வேல்சில் உள்ள ஒரு பாறைப் படிவுகளை ஒரு சாரார் கேம்பிரியக் காலத்திற்கும் ஒரு சாரார் சிலுரியக் காலத்திற்கும் உரியதாக கருதி தருகத்தில் ஈடுபட்டிருந்தனர். இத்தருக்கத்தை நிவர்த்தி செய்யும் வகையில் இப்பெயர் 1879 ஆம் ஆண்டு சாருலசு இலெபுவேர்த்து என்ற இங்கிலாந்து நிலவியலாளரால் இடப்பட்டது. விவாதத்திற்குரிய பாறைப்படிவுகளில் காணப்பட்ட விலங்குகளின் தொல்லுயிர் எச்சங்களை அவதானித்த இலெபுவேர்த்து அவை கேம்பிரியக் காலத்துக்கோ அல்லது சிலுரியக் காலத்துக்கோ உரியவை அல்ல என்பதை கணிப்பிட்டு அவற்றைத் தனியான ஒரு காலத்தில் இட்டார்.
வெளியிணைப்புகள்
பகுப்பு:நிலவியல் காலங்கள்
முதலாம் இந்திரவர்மன்
முதலாம் இந்திரவர்மன் (Indravarman I) பொ.ச. 877/878 மற்றும் 889/890 இடையே அரிகராலயாவிலிருந்து ஆட்சி செய்த கெமெர் பேரரசின் ஆட்சியாளனாசான்.
வரலாறு
கி.பி. 25 சனவரி 880 திங்கட்கிழமை கண்டுபிடிக்கப்பட்ட பிராசாதப்ர கோ கோவிலின் கல்வெட்டுகளின்படி ( அடித்தளக் கல்) இறந்த மூன்று மன்னர்களுக்கும், அவர்களது இராணிகளுக்கும் ஒரு வகையான "நினைவுக் கோவிலாக" இவனால் கட்டப்பட்டன.இதனை கோபுரங்களின் கதவு சட்டங்களில் உள்ள கல்வெட்டுகளில் காணலாம். மத்திய கோபுரங்கள் இரண்டாம் செயவர்மனுக்கு அவனது மரணத்திற்குப் பிந்தைய பெயரான பரமேசுவரன், அவனது மனைவி தரணீந்திர தேவி ஆகியோருக்கு அர்ப்பணிக்கப்பட்டுள்ளன. வடக்குக் கோபுரம் அவனது தாத்தாவும் பாட்டியுமான உருத்ரவர்மன் (உருத்ரேசுவரன்), இராசேந்திரதேவி ஆகிய இருவருக்கும் அர்ப்பணிக்கப்பட்டுள்ளன. தெற்கு கோபுரங்கள் பிருதிவீந்திரவர்மன் (பிருதிவீந்திரேசுவரன்), பிருதிவிந்திர தேவி ஆகியோருக்கு அர்ப்பணிக்கப்பட்டுள்ளன.
முதலாம் இந்திரவர்மனின் மனைவி, இந்திராதேவி, சம்புபுரம், வியாதபுரம், அனிந்திதபுரம் (பனன் இராச்சியம்) போன்ற அரச குடும்பங்களின் வழித்தோன்றல் ஆவாள்.
இவன் 889 இல் இறந்தான். மரணத்திற்குப் பின் ஈஸ்வரலோகம் என்ற பெயரைப் பெற்றான் மேலும் இவனது மகன் முதலாம் யசோவர்மன் பதவிக்கு வந்தான்.
குறிப்புகள்
பகுப்பு:ஒன்பதாம் நூற்றாண்டு இறப்புகள் பகுப்பு:கம்போடிய இந்துக்கள் பகுப்பு:ஆசியாவின் முன்னாள் நாடுகள் பகுப்பு:முன்னாள் பேரரசுகள் பகுப்பு:கம்போடிய அரசர்கள் பகுப்பு:வியட்நாம் வரலாறு
இராமானுஜ காவியம்
இராமானுஜ காவியம் எனும் இராமானுசரின் வரலாற்றைக் கூறும் கவிதை நூலை கவிஞர் வாலி எழுதியுள்ளார். இந்நூலை சென்னை வானதி பதிப்பகத்தார், 2008 இல் இரண்டாம் பதிப்பாக வெளியிட்டுள்ளனர்.
இராமானுசரின் வாழ்க்கையில் நடைபெற்ற சிறப்பு நிகழ்ச்சிகளை எல்லாம் கவிஞர் வாலி தனக்கே உரிய பாணியில் எளிமையான கவிதைகளாய் படைத்திருப்பது காவியத்திற்குச் சிறப்பு சேர்க்கிறது.
வெளி இணைப்புகள்
http://www.omnibusonline.in/2012/08/blog-post_29.html
எடப்பாலம்
எடப்பாலம் என்பது இந்தியாவில் கேரள மாநிலத்தில் பாலக்காடு மாவட்டத்தின் மேற்கு பகுதியில் அமைந்துள்ள ஒரு சிறிய கிராமம் ஆகும். இக்கிராமம் பாலக்காடு - மலப்புரம் எல்லையில் புகழ் பெற்ற குனித்திபுழா ஆற்றின் கரையோரம் அமைந்துள்ளது. எடப்பாலத்தின் சிறப்பு, நீண்ட வரலாற்று நம்பிக்கைகளைக் கொண்ட 'கலரிக்கல் ஆறட்டு' மற்றும் 'இரயிரநல்லூர் மல்லிகையாட்டம்' போன்ற பாரம்பரிய திருவிழாக்களாகும். இக்கிராமத்தில் பல பழங்கால வரலாற்று கோயில்கள் மற்றும் பள்ளிவாசல்கள் அமைந்துள்ளன.
சான்றுகள்
பகுப்பு:பாலக்காடு மாவட்டத்தில் உள்ள ஊர்களும் நகரங்களும்
மருத்துவர் நா.மகாலிங்கம் மொழி பெயர்ப்பு மையம்
மருத்துவர் நா.மகாலிங்கம் மொழி பெயர்ப்பு மையம் என்பது ""பல்வேறு மொழிகளின் இலக்கியங்கள், தத்துவங்கள், அறிவியல், வாழ்க்கை வரலாறு, செவ்வியல் படைப்புகள், இளைய தலைமுறைக்கான பயன்பாட்டு நூல்கள் ஆகியவற்றைத் தமிழில் மொழி பெயர்ப்பதை" நோக்கமாகக்கொண்ட ஒரு அமைப்பு. இது தமிழில் மொழிபெயர்த்து நூல்களை வெளியிட வேண்டும் என்று ஆர்வமாக இருந்த மருத்துவர் நா.மகாலிங்கம் நினைவாக, மகாலிங்கம் அறக்கட்டளையினால் நிறுவப்பட்டது.  இந்த அமைப்பின் தலைவர் ம. மாணிக்கம் ஆவார்.  இது எட்டுத் தமிழறிஞர்களைக் கொண்ட ஒரு ஆலோசனைக் குழுவைக் கொண்டுள்ளது.
மேற்கோள்கள்
பகுப்பு:தமிழ் மொழிபெயர்ப்பாக்க அமைப்புகள்
எதில் மெதில் செல்லுலோசு
எதில் மெதில் செல்லுலோசு(Ethyl methyl cellulose) ஒரு கெட்டிமையாக்கியும், தாவரப் பசையும், நுரைதரும் காரணியும் பால்மமாக்கியும் ஆகும். இதன் E எண்ணானது E465 ஆகும். வேதியியல்ரீதியாக, இது மாவியத்தின் வழிப்பொருளாகும். செல்லுலோசுடன் எதில் மற்றும் மெதில் தொகுதிகள் ஈதர் பிணைப்புகள் மூலமாக பிணைக்கப்பட்டுள்ளது.
செல்லுலோசுடன் ஆல்கலி முன்னிலையில் மெதில் சல்பேட்டையும் குளோரோஈதேனையும் வினைப்படுத்துவதன் மூலம் தயாரிக்கப்படுகிறது.
மேற்கோள்கள்
பகுப்பு:உணவுச் சேர்பொருட்கள்
நுண்ணுயிர்த் தின்னி
நுண்ணுயிர்தின்னி அல்லது நுண்ணுயிர் உண்ணி அல்லது பாக்டீரியா உண்ணி அல்லது பாக்டீரியா விழுங்கி (Bacteriophages) என்பது பாக்டீரியா மற்றும் ஆர்க்கீயா போன்றவற்றில் தொற்றுக்களை ஏற்படுத்தி, அவற்றினுள்ளே பல்கிப்பெருகி, அவற்றைத் தாக்கும் தீநுண்மம் ஆகும். நாம் தமிழில் இதை பாவுண்ணி என சுருக்கி அழைப்போம். இது பல தீநுண்மங்களைப்போல ஒரு மரபணுவையும் உறைப்புரதத்தையும் கொண்டுள்ளது. இவைகளில் தலை பிரட்டைப்போலவும், நூல்பட்டி/இழை (பிலமண்ட்) போலவும் காணப்படுகிறது. இவைகள் பாக்டீரியாக்களைச் சார்ந்து தனது இனத்தை பெருக்கி கொள்கிறது.
வரலாறு
கங்கை நதி மற்றும் யமுனை நதிகளில் குளிப்பவருக்கு தொழு நோய் கூட குணமாகும் என அறியப்பட்டன. அதற்கு காரணம் இவ் பாவுண்ணிகளே. இதை 1896ம் ஆண்டு, எர்னசுடு ஆன்புரி ஆங்கின் தான் அளித்த அறிக்கையில் மேலே குறிப்பிட்ட நதிகளுக்கு நோய் தடுப்பாற்றல் உள்ளது எனவும் அவை மிக நுண்ணிய துளைகளைக்கொண்ட வடிகட்டியிலும் கடந்து செல்கிறது எனவும் முதலில் முறையிட்டார். பின்பு, 1915ல் ப்ரெடரிக் த்வார்ட் என்னும் ஆங்கிலேய பாக்டீரியல் வல்லுநர், இதை ஒரு குறுகிய காரணி நோய் உண்டாக்கும் பாக்டீரியாக்களை கொல்கிறது என கண்டறிந்தார். தனியே பெலிக்ச் டி எரில், என்பவரும் 1917 ல் கண்டறிந்தார்.
வகைப்பட்டியல்
இந்நுண்ணுயிர்த்தின்னி களிலிலேயெ, பாவுண்ணி யான நுண்ணுழையாள்த்தின்னிகளும், நீபாவுண்ணியான நீலப்பச்சைப்பாசியுண்ணிகளும் அடங்கும். இவை இரண்டும் ஒன்றில் வரும் ஆனால் நாம் பிரித்தும் பொருள் கொள்ளலாம்.
பலுகிப்பெருகல்
இவை தானாக பெருகும் ஆற்றலற்றவைகளாக உள்ளன. இவை சில பாக்டீரியாக்களை சார்ந்து உள்ளன. இவைகளின் மரபணுவை உட்செலுத்தி அதனுடன் அனுப்பப்பட்ட சில புரதங்களின் துணை கொண்டும் இவை பலவாக பெருகுகின்றன. இவைகள் பெருகுவதற்குத் தேவையான நொதிகளை பாக்டீரியாக்களிடமிருந்து பெற்று தன் இனத்தை அதற்குள்ளேயே பெருக்குகின்றன. இவை பருவம் அடைந்ததும் பாக்டீரியாக்களை சிதைத்து வெளிவருகின்றன. இவ்வாறு சிதைத்து வெளிவரும் காலத்தைக்கொண்டு இவை இரு வகைப்படுகின்றன.
உடன் சிதை பாவுண்ணி
இவை பாக்டீரியாக்களுள் மரபணுவை செலுத்தியவுடன் பலுகி அதை சிதைத்து வெளிவரும். இதை உடன் சிதை சுழற்சி என்கிறோம். இது மிகக்குறுகிய கால அளவான 22 நாழிகையில் நிறைவேறும். இவை பாவுண்ணிகளின் மையப்பெருகும் முறையாகும். எடுத்துக்காட்டு T4 பாவுண்ணிகளாகும்.
பின் சிதை பாவுண்ணி
இவை மரபணுவை உட்செலுத்தி அம்மரபணுவை பாக்டீரியாவின் மரபணுவுடன் இணைத்து அப்பாக்டீரியாவுடன் சேர்ந்து பலுகிப்பெருகும். காலம் கூடும்போது அவை சிதைத்து வெளிவரும். இதற்கு உதாரணம் λ பாவுண்ணிகளாகும்.
பயன்கள்
இப்பாவுண்ணிகளை மரபணு உயிரியல் ஆய்விலும் மருத்துவத்தில் பாவுண்ணி மருத்துவம்/பாவுண்ணி சிகிச்சை (phage therapy) என பயன்படுகின்றன.
உசாத்துணைகள்
பகுப்பு:நுண்ணுயிர்கள் பகுப்பு:தீநுண்மங்கள்
எஸ். ஆர். கனகநாயகம்
சுப்பையா இரத்தினசிங்கம் கனகநாயகம் (Suppiah Ratnasingham Kanaganayagam, 16 மே 1904 – 15 மே 1989) இலங்கைத் தமிழ் அரசியல்வாதியும், வழக்கறிஞரும், இலங்கை செனட் சபையின் முன்னாள் உறுப்பினரும் ஆவார்.
ஆரம்ப வாழ்க்கை
கனகநாயகம் 1904 மே 16 இல் பிறந்தவர். இவர் இலங்கையின் யாழ்ப்பாணக் குடாநாட்டில் சங்கரத்தை என்ற ஊரில் பிறந்தவர். தனது ஆரம்பக் கல்வியை வட்டுக்கோட்டை இந்து ஆங்கிலப் பாடசாலை, சுழிபுரம் விக்டோரியா கல்லூரி, யாழ்ப்பாணக் கல்லூரி ஆகியவற்றில் பயின்றார். பாடசாலைக் காற்பந்தாட்ட அணியில் இடம்பெற்றவர். பள்ளிப் படிப்பை முடித்து இலங்கைப் பல்கலைக்கழகக் கல்லூரியில் இணைந்து இளங்கலைப் பட்டம் பெற்றார். சிறிது காலம் கொழும்பு ஆனந்தா கல்லூரியில் ஆசிரியராகப் பணியாற்றினார். பின்னர் இலங்கை சட்டக் கல்லூரியில் பயின்று வழக்கறிஞர் ஆனார். இவர் 1933 ஏப்ரல் 10 இல் வழக்குரைஞர் சபையில் (Bar) இல் சேர்த்துக் கொள்ளப்பட்டு யாழ்ப்பாணத்தில் பணியாற்றினார். கனகநாயகம் இந்துக் கல்விச் சபைக்கு பணிப்பாளராகவும், பிரதித் தலைவராகவும் இருந்தவர். 1953 ஆம் ஆண்டில் இவர் சிமித் முண்ட் புலமைப்பரிசில் பெற்று அமெரிக்கா சென்று படித்தார்.
கனகநாயகம் சத்தியம்மா செல்வதுரை என்பவரைத் திருமணம் புரிந்தார். இவர்களுக்கு சாவித்திரி தேவி, கனக ஈசுவரன், மகேஸ்வரன் என மூன்று பிள்ளைகள்.
அரசியலில்
கனகநாயகம் யாழ்ப்பாண இளைஞர் காங்கிரஸ் உட்படப் பல அமைப்புகளில் உறுப்பினராக இருந்தார். 1947 ஆம் ஆண்டில் ஐக்கிய தேசியக் கட்சியில் இணைந்தார். 1949 ஆம் ஆண்டில் இலங்கை செனட் சபைக்கு உறுப்பினராகத் தேர்ந்தெடுக்கப்பட்டார். தனிச் சிங்களச் சட்டத்தை ஐக்கிய தேசியக் கட்சி ஆதரித்ததை எதிர்த்து அக்கட்சியில் இருந்து விலகினார். பின்னர் அகில இலங்கைத் தமிழ்க் காங்கிரஸ் கட்சியில் சேர்ந்து அக்கட்சியின் யாழ்ப்ப்பாணக் கிளையின் தலைவராக இறக்கும் வரை பணியாற்றினார்.
பிற்கால வாழ்க்கை
கனகநாயகம் திருநெல்வேலியில் இந்து அனாதை விடுதி ஒன்றுக்குப் பொறுப்பாளராக இருந்து சேவையாற்றினார். யாழ்ப்பாணப் பல்கலைக்கழகப் பேரவை உறுப்பினராகவும் பணியாற்றினார்.
வெளி இணைப்புகள்
பகுப்பு:1904 பிறப்புகள் பகுப்பு:1989 இறப்புகள் பகுப்பு:இலங்கைத் தமிழ்க் காங்கிரசுக் கட்சி அரசியல்வாதிகள் பகுப்பு:யாழ்ப்பாணக் கல்லூரி பழைய மாணவர்கள் பகுப்பு:இலங்கை செனட் சபை உறுப்பினர்கள் பகுப்பு:யாழ்ப்பாணத்து நபர்கள் பகுப்பு:இலங்கைத் தமிழ் வழக்கறிஞர்கள் பகுப்பு:இலங்கைத் தமிழ் அரசியல்வாதிகள் பகுப்பு:ஐக்கிய தேசியக் கட்சி அரசியல்வாதிகள் பகுப்பு:சுழிபுரம் விக்றோரியாக் கல்லூரியின் பழைய மாணவர்கள் பகுப்பு:இலங்கையின் வட மாகாண நபர்கள்
மைசூர் ஹிரியண்ணா
thumb| மைசூர் பல்கலைக்கழகத்தில் [[சர்வபள்ளி இராதாகிருஷ்ணன்|இராதாகிருஷ்ணனின் பிரியாவிடையில் இராதாகிருஷ்ணன் & ஏ. ஆர். வாடியாவுடன் ஹிரியண்ணா]] மைசூர் ஹிரியண்ணா (Mysore Hiriyanna) (1871-1950) ஓர் சிறந்த இந்திய மெய்யியலாளரும், சமசுகிருத அறிஞரும், இந்திய அழகியல் மீதான அதிகாரமும் ஆவார். மைசூர் பல்கலைக்கழகத்தில் சமசுகிருத பேராசிரியராகவும், சர்வ்பள்ளி ராதாகிருஷ்ணனின் சமகாலத்தவராகவும் இருந்தார். இந்திய மெய்யியல் குறித்த இவரது வகுப்புகள் விரிவானவை.
படைப்புகள்
ஆலன் & அன்வின் ஆகியோரால் "இந்திய தத்துவத்தின் அறிமுகம்" என புத்தக வடிவத்தில் வெளியிடப்பட்ட இவரது வகுப்பறை பாடங்கள் இவருக்கு சர்வதேச அங்கீகாரத்தைக் கொடுத்தன. இது இந்திய மெய்யியலின் ஒரு ஆரம்பப் பணியாகும். இவரது மற்ற முக்கிய படைப்புகளில் "மதிப்புகளின் இந்திய கருத்து", "இந்திய தத்துவத்தின் முக்கியத்துவம்", "பரிபூரணத்திற்குப் பிறகு நீண்ட தேடல்", "கலை அனுபவம்" ஆகியவை அடங்கும். இவர் வேத காலம் பற்றி, முக்கியமாக உபநிடதங்கள் குறித்து விரிவாக எழுதினார். அதைத் தொடர்ந்து வேதத்திற்கு பிந்தைய காலத்தில் இந்திய தத்துவ சிந்தனையின் பரிணாமம், முக்கியமாக பகவத் கீதை பௌத்தம், சமண மதத்தின் ஆரம்ப ஆண்டுகள் குறித்து விவாதித்தார். அழகியல் குறித்த இவரது பணி அதிகாரப்பூர்வமானது. முக்கியமாக அலங்காரங்கள், அழகியல், நெறிமுறைகள், கலை முறை, இந்திய அழகியல் மதிப்புகள் , ஒழுக்கநெறி ஆகியவற்றைக் கையாண்டது
வெளி இணைப்புகள்
பகுப்பு:1950 இறப்புகள் பகுப்பு:1871 பிறப்புகள் பகுப்பு:மெய்யியலாளர்கள் பகுப்பு:இந்திய மெய்யியலாளர்கள்
மருவூர் தேரப்பெருமாள் கோயில்
மருவூர் தேரப்பெருமாள் கோயில் தமிழ்நாட்டில் தஞ்சாவூர் மாவட்டம், மருவூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அய்யனார், பூர்ணாம்பாள், புஷ்கலாம்பாள் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கல்கி (அவதாரம்)
கல்கி அவதாரம் கல்கின் என்றும் பாவநாசன் என்றும் அழைக்கப்படுகிறார். என்பது இந்து சமயத்தின் கூற்றுப்படி விஷ்ணு பகவானின் பத்தாவதும் இறுதியுமான மகா அவதாரமாகும். கல்கி பகவான் கலி யுகத்தில் தோன்றி அனைத்து தீயவைகளையும் அழிப்பார் என்பது ஒரு கூற்று. கல்கி என்பதன் பொருள் காலம் அல்லது முடிவிலி ஆகும்.
வெளி இணைப்புகள்
பகுப்பு:இந்துத் தத்துவங்கள் பகுப்பு:திருமாலின் அவதாரங்கள் பகுப்பு:தசவதார மூர்த்திகள்
மயுரைஸ் குரோச்
மயுரைஸ் குரோச் (Maurice Crouch, பிறப்பு: ஆகத்து 9 1917, இறப்பு: மார்ச்சு 19 2001), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல்தர துடுப்பாட்டப் போட்டிகளில் கலந்து கொண்டுள்ளார். 1950-1952 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
மயுரைஸ் குரோச் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 21 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1917 பிறப்புகள் பகுப்பு:2001 இறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பாலா சங்குப்பிள்ளை
சங்குப்பிள்ளை பாலகிருஷ்ணன்  (பிறப்பு: மே 12, 1957) ஒரு ஈழத்து எழுத்தாளரும், ஆய்வாளருமாவார். இவர் கே.எஸ்.பாலா, இளைய பாலா ஆகிய புனைப் பெயர்களிலும் எழுதி வருகின்றார்.
வாழ்க்கைக் குறிப்பு
கருப்பையாபிள்ளை, தாமரை தம்பதியினரின் புதல்வராக நுவரெலியா மாவட்டம் அம்பகமுவ பிரதேச செயலாளர் பிரிவில் அட்டன் எனும் இடத்தில் பிறந்த சங்குப்பிள்ளை பாலகிருஷ்ணன் அட்டன் ஐலன்ஸ் தேசிய பாடசாலை, கண்டி அசோகா வித்தியாலயம் ஆகியவற்றின் பழைய மாணவராவார். கண்டியில் தட்டச்சு மற்றும் கணக்காய்வு சம்பந்தமான படிப்பைத் தொடர்ந்தார். பின்னர் தென்னிந்தியா சென்று கல்வி கற்றுத் தற்போது கணக்காய்வாளராகப் பணியாற்றுகிறார். கணக்காய்வாளர் நிறுவனமான 'சங்கப்பிள்ளை அன் கோ' வின் உரிமையாளர். இவரின் துணைவியார் இந்துராணி. இத்தம்பதியினருக்கு அருண் பிரசாத், சிநேகா ஆகிய இரண்டு பிள்ளைகள் உளர்.
இலக்கியத்துறை
பாலா சங்குப்பிள்ளையின் முதலாவது சிறுகதை 1980ம் ஆண்டில் தினகரன் பத்திரிகையில் 'புதிய தீர்ப்பு' எனும் தலைப்பில் பிரசுரமானது. 1990ம் ஆண்டில் இலங்கை ஒலிபரப்புக் கூட்டுத்தாபன வர்த்தக சேவையில் இவரது முதலாவது கதை ஒலிபரப்பானது. இதிலிருந்து நூற்றுக்கும் மேற்பட்ட சிறுகதைகளையும், 150க்கு மேற்பட்ட அரசியல், அறிவியல், ஆரோக்கிய, சினிமா, இலக்கக் கட்டுரைகளையும், நான்கு தொடர் கதைகளையும் எழுதியுள்ளார். இத்தகைய ஆக்கங்கள் தினக்குரல், வீரகேசரி, தினகரன், தினமுரசு, சுடர்ஒளி, மித்திரன் வாரமஞ்சரி, விஜய், மெட்ரோ நியுஸ் ஆகிய பத்திரிகைகளிலும், மல்லிகை, ஞானம், அமுது, சுவைத்திரன், ராணி (இந்தியா) ஆகிய இதழ்ளிலும் வெளியாகியுள்ளன. இலங்கையில் 'துரைவி' வெளியீட்டகத்தின் மூலமாக வெளியான 'உழைக்கப் பிறந்தவர்கள்' சிறுகதைத் தொகுதியிலும், மணிமேகலைப் பிரசுரமாக வெளியான மூன்று இலங்கை எழுத்தாளர்களின் சிறுகதைத் தொகுப்பிலும் இவரது சிறுகதைகள் இடம் பெற்றுள்ளன.
மித்திரன் வாரமலர், தினக்குரல், சுவைத்திரன், சூரியகாந்தி, உதயசூரியன் ஆகிய பத்திரிகைகளில் இதுவரை 15 தொடர் புதினங்கள் வெளிவந்துள்ளன. அவற்றில் ‘பார்த்திபன் கனவு’ பின்னர் மணிமேகலை பிரசுரம் வாயிலாக புதின நூலாக வெளிவந்து மத்திய மாகாண சாகித்திய விழாவில் சிறந்த நாவலுக்கான பரிசினைப் பெற்றது.
எழுதிய நூல்கள்
பாலா சங்குப்பிள்ளை இதுவரை இரண்டு நூல்களை எழுதி வெளியிட்டுள்ளார்.
கௌரவங்கள்
1998ம் ஆண்டு 05ம் மாதம் 31ம் திகதி அட்டனில் நடைபெற்ற மத்திய மாகாண தமிழ் சாகித்திய விழாவில் இவரின் சிறுகதைத் துறைக்காகவும், 2006 ஜனவரி 28,29ம் திகதிகளில் நுவரெலியாவில் நடைபெற்ற மத்திய மாகாண தமிழ் சாகித்திய விழாவின் போது இவரின் எழுத்தாக்கத் துறைக்காகவும், 2006 டிசம்பர் 17ம் திகதி கண்டியில் நடைபெற்ற 2006 - மத்திய மாகாண தமிழ் சாகித்திய விழாவின் போது சிறந்த  நூலுக்காகவும் கௌரவிக்கப்பட்டார்.
வெளி இணைப்புகள்
பகுப்பு:ஈழத்து எழுத்தாளர்கள் பகுப்பு:1957 பிறப்புகள்
ஹுனான் மாகாணம்
ஹுனான் மாகாணம் (, Hunan Province) என்பது சீன மக்கள் குடியரசு நாட்டின் தென்மத்திய சீனப்பகுதியிலுள்ள ஒரு மாகாணங்களுள் ஒன்று. தோங்டிங் ஏரியின் தெற்கில் மாகாணம் உள்ளது. (இதனால் "ஏரியின் தெற்கு" என்னும் பொருளில் இதன் பெயர் ஹுனான் என்று ஏற்பட்டது.) ஹுனான் சில சமயங்களில் அதிகாரப்பூர்வமாகவும், சுருக்கமாகமாகவும் " 湘 "(ஷியாங்- Xiang) என்று அழைக்கப்படுகிறது. ஷியாங் ஆறு இந்த மாகாணத்தில் பாய்வதால் இவ்வாறு அழைக்கப்படுகிறது.
ஹுனான் மாகாணத்தின் எல்லைகளாக வடக்கில் ஹூபேய் மாகாணமும், கிழக்கில் ஜியாங்சி மாகாணமும், தென்கிழக்கில் குவாங்டாங் மாகாணமும், தென்மேற்கில் குவாங்ஸி மாகாணமும், மேற்கே  குயிசூ மாகாணமும், வடமேற்கில் சோங்கிங் நகரமும் அமைந்துள்ளன. மாகாணத் தலைநகர் சாங்ஷா ஆகும்.
வரலாறு
ஹுனானில் பழங்காலத்தில் அதன் காடுகளில், தற்போதைய மையாவோ மக்கள், துஜய்யா மக்கள், யாவோ மக்கள் ஆகியோரின் முன்னோர்கள் முதன்முதலில் குடியேறினர். கி.மு. 350 இல் இருந்து சீனாவின் எழுதப்பட்ட வரலாறு இப்பகுதியில் துவங்குகிறது. சவு வம்சம் ஆட்சிக்காலத்தில், இப்பகுதி சூ அரசின் ஆட்சிக்கு  உட்பட்டது. சூ அரசாட்சியிடம் இருந்து இந்தப்பகுதி குன் அரசால் கி.மு.278களின் நடுவில் வெற்றி கொள்ளப்பட்டு, இப்பகுதி குன் ஆட்சியின் கட்டுப்பாட்டின் கீழ்வந்தது. பிறகு ஆன் அரசுமரபின் ஆட்சியின் கீழ் வந்தது.
நிலவியல்
யாங்சி ஆற்றின் தெற்குக் கரையில் ஹுனான் மாகாணம் அமைந்துள்ளது. இந்த மாகாணம் 108° 47'–114° 16' கிழக்குத் தீர்க்கரேகை, மற்றும் 24° 37'–30° 08' வடக்கு அட்சரேகை யில் அமைந்துள்ளது. மாகாணத்தின் பரப்பளவு 211.800 சதுர கிலோமீட்டர் (81,800 சதுர மைல்). இது சீனமாகாணங்களின் பரப்பளவில் 10 ஆவது பெரிய மாகாணமாகும். வடமேற்கில் ஊலிங் மலைகள், மேற்கில் ஜுயுபின் மலைகள், தெற்கில் நான்லிங் மலைகள், கிழக்கில் லுவோக்சியாவோ மலைகள் என மாகாணத்தின் கிழக்கு, தெற்கு, மேற்குப் பக்கங்கள் மலைகளால் சூழப்பட்டுள்ளன. மாகாணத்தில் 80% பகுதிகளில் மலைப்பகுதிகள் பரவி உள்ளன. முழு மாகாணத்திலும் 20% ற்கும் குறைவான பகுதியே சமவெளியாகும்.
ஹுனான் காலநிலை கோப்பென் காலநிலை வகைப்பாட்டில், அயன அயல் மண்டலக் காலநிலையைக் கொண்டுள்ளது, ஈரப்பத வெப்பமண்டலத்துக்குரிய குறுகிய, குளிர், ஈரப்பதமான குளிர்காலத்தினையும், மிகவும் வெப்பமான, ஈரப்பதமான கோடைக் காலத்தையும் கொண்டதாக உள்ளது. சனவரிமாத சராசரி வெப்பநிலை 3 முதல் 8 °செல்சியஸ் (37 முதல் 46 ° பாரங்கீட்) சூலைமாத சராசரி வெப்பநிலை 27 முதல் 30 ° செல்சியஸ் (81 முதல் 86 ° பாரங்கீட்). ஆண்டு சராசரி மழையளவு 1,200 முதல் 1,700 மில்லி மீட்டர் (47 முதல் 67 அங்குளம்) ஆகும்.
பொருளாதாரம்
ஹுனானின் பாரம்பரிய பயிர்கள் அரிசி மற்றும் பருத்தி ஆகும். 19 ஆம் நூற்றாண்டில் இம்மாகாணத்தில் இருந்து ருபார்ப், கஸ்தூரி, தேன், புகையிலை, சணல், பறவைகள் போன்றவை ஏற்றுமதி செய்யப்பட்டன. தோங்டிங் ஏரி பகுதி இரேமிப் உற்பத்தி மையமாகவும், ஹுனான் தேயிலை சாகுபடிக்கான ஒரு முக்கிய மையமாகவும் உள்ளது.
அண்மைய ஆண்டுகளில் விவசாயப் பொருட்களிலிருந்து ஹுனான் மாகாணம் சீனாவின் கடலோர மாநிலங்கள் போன்று உற்பத்தி பிரிவுக்கு நகர்ந்து வருகிறது. குறிப்பாக, எஃகு, இயந்திரங்கள், மின்னணு உற்பத்தி போன்றவற்றில் ஒரு முதன்மையான மையமாக குவாங்டாங் மற்றும் ஜேஜியாங் போல உயர்ந்துள்த்து.
லிங்ஷீஜியாங் பகுதியில் குறிப்பிடத்தக்கதாக ஸ்டிபினிடி கனிமம் கொண்ட முக்கிய மையங்களில் ஒன்றாகும் மேலும் அந்திமனியை பிரித்தெடுத்தலும் நடைபெறுகிறது. ஹுனான் சர்வதேச அளவில் கான்கிரீட் குழாய்கள், கிரேன்கள் போன்ற கட்டுமான உபகரணங்களைத் தயாரிப்பதற்காக அறியப்படுகிறது. இங்கு செயல்படும் நிறுவனங்களில் சில சோனி குழுமம், சூம்லின், சன்வார்ட் ஆகியன. சோனி குழுமம் உலகில் முதன்மை நிறுவனங்களில் ஒன்றாகும். லியாங் நிறுவனம் பட்டாசு, வாணவேடிக்கைத் தயாரிப்புகளில் உலகில் முதன்மை நிறுவனமாக உள்ளது. 2011 இல் மாகாணத்தின் இயல்பான மொத்த உள்நாட்டு உற்பத்தி 1.90 டிரில்லியன் யுவான் (அமெரிக்க $ 300 பில்லியன்) என்று இருந்தது. ஒரு நபருக்கான உள்நாட்டு உற்பத்தி 20.226 யுவான் (அமெரிக்க $ 2,961) என்று இருந்தது.
மக்கள் வகைப்பாடு
2000 ஆம் மக்கள் தொகை கணக்கெடுப்பின்படி, ஹுனான் மாகாணத்தின் மக்கள் தொகை 64.400.700 ஆகும்.மாகாணத்தில் நாற்பத்தியோரு இனக் குழுக்கள் உள்ளன. மாகாணத்தின் மக்கள் தொகை வளர்ச்சி 1990 இல் 6.17% (3,742,700) என்று இருந்த்து. கணக்கெடுப்பின்படி, 89,79% (57,540,000) மக்கள் ஹான் சீனர் ஆவர், மக்கள் தொகையில் 10.21% (6,575,300) சிறுபான்மை இனக் குழுவினர் ஆவர். சிறுபான்மை குழுவினரில் துஜியா, மையாவோ, டாங், யாவ், பாய், ஹுய், ஜுவாங், உய்குரி போன்ற இனத்தினர் உள்ளனர்.
மதம்
மாகாணத்தில் சீனப்பழமை மதம், தாவோயிசம், சீன பௌத்தம் ஆகியவையே பெரும்பான்மையாக பின்பற்றப்படுகிறன. 2007 மற்றும் 2009 இல் நடத்திய ஆய்வுகள்படி, மக்கள்தொகையில் 20.19% முன்னோர்களை வழிபடும் சடங்குகளில் ஈடுபடுபவர்களாக உள்ளனர். மக்கள் தொகையில் 0.77% கிறித்தவர்கள் உள்ளனர். அறிக்கையில் மத விவரங்களை கொடுக்காதவர்கள் மக்கள் தொகையில் 79.04% ஆவர். இவர்கள் சமயப்பற்று அல்லது ஈடுபாடு அற்றவர்களாகவோ அல்லது புத்தமதம், கன்பூசியிசம், தாவோ, நாட்டுப்பற மதம், ஆகியவற்றை கடைபிடிப்பவர்களாக இருக்கலாம். சிறுபான்மை முஸ்லிம்கள் உள்ளனர்.
சுற்றுலா
thumb|450px|[[வுலிங்யுவான் ஆயிரக்கணக்கான உயரமான மணற்கற் தூண்கள்.]] இந்த மாகாணம் சீனப்பெருநிலத்தின் தென் மையப் பகுதியில் அமைந்துள்ளது, ஹுனான் இதன் நீண்ட அதன் இயற்கை அழகால் அறியப்படுகிறது. இது வடக்கில் யாங்சே ஆறாலும், கிழக்கு, மேற்கு, தெற்கு ஆகிய திசைகளில் மலைகளாலும் சூழப்பட்டுள்ளது. இதன் மலைகள் மற்றும் நீர்வளம் ஆகியவற்றின் கலவை சீனாவில் மிக அழகான மாகாணங்களில் ஒன்றாக இதை ஆக்கியுள்ளது. ஆயிரக்கணக்கான ஆண்டுகளாக, இப்பகுதியில் விவசாயம் செழித்தோங்கிவந்தது. அரிசி, தேயிலை, ஆரஞ்சு ஆகியவற்றின் உற்பத்தியில் ஒரு முக்கிய மையமாக விளங்கி வருகிறது. சீனாவின் முதல் முழு கண்ணாடி தொங்கு பாலம் இம்மாகாணத்தில் உள்ள ஷின்யுசாய் தேசிய பூங்காவில் திறக்கப்பட்டது.
வெளி இணைப்புகள்
பகுப்பு: சீனாவின் மாகாணங்கள் பகுப்பு:ஆசிய மாதக் கட்டுரைகள் நவம்பர் 2015
வள்ளியூர் ஊராட்சி
வள்ளியூர் ஊராட்சி (Valliyur Gram Panchayat), தமிழ்நாட்டின் விருதுநகர் மாவட்டத்தில் உள்ள விருதுநகர் வட்டாரத்தில் அமைந்துள்ளது. இந்த ஊராட்சி, விருதுநகர் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2380 ஆகும். இவர்களில் பெண்கள் 1222 பேரும் ஆண்கள் 1158 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சான்சன் ஞானாபரணம்
சான்சன் ஞானாபரணம், தமிழ்நாட்டின் திருவள்ளூர் மாவட்டத்தில் பிறந்த இறையியல்வாதி ஆவார். இவர் எழுதிய கிறித்த இலக்கியங்கள் பல மொழிகளில் மொழிபெயர்க்கப்பட்டுள்ளன. முதலில் இந்து சமயத் தத்துவங்களைக் கற்று பின்னர் இசுலாமிய சமயத் தத்துவங்களையும் கற்றார். யேர்மன், கிரேக்க மொழிகளைக் கற்றார். இந்தியக் கிறித்தவர்களுக்கு விவிலியமும், திருக்குறளும் என்ற நூலையும் எழுதியுள்ளார்.
External links
பகுப்பு:1933 பிறப்புகள் பகுப்பு:கிறித்தவ இறையியலாளர்கள் பகுப்பு:நபர்கள் பற்றிய குறுங்கட்டுரைகள் பகுப்பு:வாழும் நபர்கள்
பிரின்ஸ் காசிநாதர்
பிரின்ஸ் குணராசா காசிநாதர் (Prince Gunarasa Casinader, சூலை 21, 1926 - டிசம்பர் 12, 2018) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும், ஆசிரியரும் ஆவார்.
காசிநாதர் மட்டக்களப்பு, மெதடிஸ்த மத்திய கல்லூரியின் அதிபராகப் பணியாற்றினார். இவரது மனைவியின் பெயர் ஆன்.
அரசியலில்
காசிநாதர் 1989 நாடாளுமன்றத் தேர்தலில் ஈழமக்கள் புரட்சிகர விடுதலை முன்னணியின் ஓர் வேட்பாளராக மட்டக்களப்பு மாவட்டத்தில் போட்டியிட்டு நாடாளுமன்றத்திற்குத் தேர்ந்தெடுக்கப்பட்டார்.
மேற்கோள்கள்
பகுப்பு:ஈழமக்கள் புரட்சிகர விடுதலை முன்னணியின் உறுப்பினர்கள் பகுப்பு:1926 பிறப்புகள் பகுப்பு:2018 இறப்புகள் பகுப்பு:இலங்கையின் 9வது நாடாளுமன்ற உறுப்பினர்கள் பகுப்பு:மட்டக்களப்பு மாவட்ட நபர்கள் பகுப்பு:இலங்கைத் தமிழ் அரசியல்வாதிகள் பகுப்பு:இலங்கைத் தமிழ் ஆசிரியர்கள் பகுப்பு:இருபதாம் நூற்றாண்டு இலங்கை அரசியல்வாதிகள்
தெய்வத்தின் தெய்வம்
தெய்வத்தின் தெய்வம் 1962 ஆம் ஆண்டு வெளியான ஒரு இந்திய தமிழ்த் திரைப்படமாகும். இத்திரைப்படத்தை கே. எஸ். கோபாலகிருஷ்ணன் எழுதி, தயாரித்து, இயக்கியிருந்தார். இத்திரைப்படத்தில் எஸ். எஸ். ராஜேந்திரன், விஜயகுமாரி, குமாரி மணிமாலா, எஸ். வி. ரங்கா ராவ், எம். வி. ராஜம்மா ஆகியோர் முக்கிய வேடங்களில் நடித்திருந்தனர். ஆனந்த விகடன் இதழில் முன்னர் வெளியான பிலஹரி எழுதிய ஜடம் என்ற சிறுகதையைத் தழுவி இத்திரைப்படக் கதை அமைக்கப்பட்டிருந்தது.
திரைக்கதை சுருக்கம்
ஒரு வசதியான மனிதருக்கு ஒரு மகளும் ஒரு மகனும் இருக்கிறார்கள். மகள் கண்மணி மேற்படிப்புக்காகச் சென்னை செல்கிறாள். அங்கே ஒரு வறிய குடும்பத்தைச் சேர்ந்த அன்னம் என்ற பெண்ணைச் சந்தித்து அவளுடன் நட்புக் கொள்கிறாள். விடுமுறையின் போது அன்னத்தைத் தன் வீட்டிற்குக் கண்மணி அழைத்து வருகிறாள். வந்த இடத்தில் அன்னத்தின் மீது கண்மணியின் சகோதரன் காதல் கொள்கிறான். அவர்களுக்குத் திருமணம் நடக்கிறது. ஆனால் திருமணத்தின் பின் கண்மணியின் சகோதரன் இறந்து விடுகிறான். அன்னம் விதவையாகிறாள். சிறிது காலத்தில் கண்மணி பாபுவைத் திருமணம் செய்கிறாள். ஆனால் அவர்கள் மணவாழ்வு கசந்து போகிறது. பாபு விவாகரத்துப் பெற முயலுகிறான். ஆனால் கண்மணி அதற்குச் சம்மதிக்கவில்லை. விதவையான அன்னத்தை பாபுவின் தம்பிக்குத் திருமணம் செய்து வைக்க கண்மணி முயற்சி செய்கிறாள். இந்தச் சிக்கல்கள் எப்படித் தீர்வாகின்றன என்பதே மீதிக் கதையாகும்.
பாடல்கள்
திரைப்படத்திற்கு இசையமைத்தவர் ஜி. ராமநாதன். இதுவே அவர் இசையமைத்த இறுதிப்படமாகும். இதன்பின் அவர் அருணகிரிநாதர் திரைப்படத்துக்கு இசையமைக்க ஒப்பந்தமாகியிருந்தாலும் அவர் மாரடைப்பால் இறந்து போக டி. ஆர். பாப்பா அந்தத் திரைப்படத்துக்கு இசையமைத்தார். பாடல்களை இயற்றியோர்: மகாகவி சுப்பிரமணிய பாரதியார், ஏ. மருதகாசி, பஞ்சு அருணாசலம், இரா. பழனிசாமி, கு. மா. பாலசுப்பிரமணியம் ஆகியோர்.
வெளி இணைப்புகள்
பகுப்பு:1962 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:எஸ். எஸ். ராஜேந்திரன் நடித்த திரைப்படங்கள் பகுப்பு:ஜி. ராமநாதன் இசையமைத்த திரைப்படங்கள் பகுப்பு:இந்திய நாடகத் திரைப்படங்கள்
இமயமலை காட்டுப் பூனை
இமயமலை காட்டுப் பூனை (Felis chaus affinis)(பெலிசு சாசு அபினிசு) என்பது காட்டுப்பூனையின் துணையினமாகும். 1830ஆம் ஆண்டில் இங்கிலாந்து விலங்கியல் நிபுணர் ஜான் எட்வர்ட் கிரே தாமசி கார்ட்விக்கின் விளக்கப்படத்தின் அடிப்படையில் இதனை விவரித்தார்.
வகைப்பாட்டியல்
தாமசு கார்ட்விக்கின் இந்திய வனவிலங்குகளின் விளக்கப்படங்களின் தொகுப்பில், இமயமலை காட்டுப் பூனையின் படத்தை உள்ளடக்கியது. இதனை இங்கிலாந்து விலங்கியல் நிபுணர் ஜான் எட்வர்ட் கிரே 1830-ல் “துணை பூனை" பெலிசு அபினிசு என்று பெயரிட்டார்.
19ஆம் நூற்றாண்டில், இந்தியாவில் பல காடுகளில் பூனை மாதிரிகள் துணையினங்களாக முன்மொழியப்பட்டன:
1930களில், போகாக் இயற்கை வரலாற்று அருங்காட்சியகத்தின் காட்டுப் பூனை தோல்கள் மற்றும் பிரித்தானிய இந்தியா மற்றும் அருகிலுள்ள நாடுகளிலிருந்து பெறப்பட்ட பூனைகளின் மண்டையோடுகளை மதிப்பாய்வு செய்தார். உரோமத்தின் நீளம் மற்றும் நிறத்தில் உள்ள வேறுபாடுகளின் அடிப்படையில் இவர் சிந்துவிலிருந்து ஆறு பெரிய தோல்களை பெலிசு சாசு பிரடெரி என்ற பெயரில் தொகுத்தார். இவர் இலங்கை மற்றும் தென்னிந்தியாவிலிருந்து பெலிசு சாசு கெளார்ட்டியின் கீழ் உள்ள மாதிரிகளை வரிசைப்படுத்தினார். ஆனால் வட இந்தியா மற்றும் இமயமலையிலிருந்து பெலிசு சாசு அபினிசு கீழ் வகைப்படுத்தினார்.
2017 முதல், இந்த மூன்று பெயர்களும் ''பெ. சா. அபினிசு'' உடன் ஒத்ததாகக் கருதப்படுகின்றன.
லட்சியா
லட்சியா என்பது இந்திய பாதுகாப்பாய்வு மற்றும் மேம்பாட்டமைப்பால் உருவாக்கப்பட்ட ஆளிலா (தொலைவிலிருந்து கட்டுப்படுத்தப்படும்) போரிடு விமானமாகும். லட்சியா என்றால் இலக்கு என்று பொருள்.
இமயமலை காட்டுப் பூனை
வகைப்பாட்டியல்
பகுப்பு:பூனைகள் பகுப்பு:பாலூட்டிகள்
லட்சியா
விவரங்கள்
தொழில்நுட்பத் தகவல்கள்(லட்சியா) செயற்திறன்
மேற்கோள்
பகுப்பு:ஆளில்லாத வானூர்திகள் பகுப்பு:இந்திய படைத்துறை உபகரணங்கள்
திருமதி செல்வம்
திருமதி செல்வம்  என்பது 5 நவம்பர் 2007 முதல் 22 மார்ச்சு 2013 ஆம் ஆண்டு வரை சன் தொலைக்காட்சியில் திங்கள் முதல் வெள்ளி வரை இரவு 8 மணிக்கு ஒளிபரப்பான தொலைக்காட்சி நாடகத் தொடர் ஆகும். இந்த தொடரை விகடன் ஒளித்திரை சார்பில் இயக்குனர் எஸ். குமரன் என்பவர் இயக்க, சஞ்சீவ், அபிதா மற்றும் வடிவுக்கரசி ஆகியோர் முதண்மைக் கதாபாத்திரத்தில் நடித்துள்ளனர்.
இது தமிழ் தொலைக்காட்சித் தொடர்களில் மிக அதிகமான தொலைக்காட்சி இலக்கு அளவீட்டு புள்ளிகளைப் பெற்ற தொடர் ஆகும். இந்த தொடரில் நடித்தற்காக நடிகை அபிதா என்பவர் சிறந்த நடிகைக்கான மயிலாப்பூர் அகடமி விருது, விவேல் சின்னத்திரை விருது, சன் குடும்பம் விருதுகள் போன்ற பல விருதுகளை வேற்றுள்ளார். நடிகர் சஞ்சீவ் சன் குடும்பம் விருதுகள்களில் 2012 மற்றும் 2013 ஆம் ஆண்டுகளில் சிறந்த நடிகருக்கான விருதை வென்றுள்ளார். இந்த தொடர் 22 மார்ச்சு 2013 ஆம் ஆண்டு 1,360 அத்தியாயங்களுடன் நிறைவு பெற்றது. இந்த தொடர் ஒளிபரப்பான நேரத்தில் தெய்வமகள் (2013-2018) என்ற தொடர் ஒளிபரப்பானது. இத்தொடர் தற்போது கலைஞர் தொலைக்காட்சி யில் மார்ச் 29, 2021 முதல் இரவு 09:30 மணிக்கு மறுஒளிபரப்பாகிறது.
கதைக் கரு
இந்த தொடரின் கதை முன்னணி கதாபாத்திரமான செல்வத்தைச் சுற்றிச் சுழல்வதாகவும், அப்பாத்திரத்தின் நல்ல பண்புகள், கடின உழைப்பு மற்றும் தன் மனைவி அர்ச்சனா மீதான காதல் அவரை எவ்வாறு புதிய உயரங்களுக்கெல்லாம் இ்ட்டுச் சென்றது என்பதையும், பணம், புகழ் மற்றும் அதிகாரம் ஆகியவை அவரை எவ்வாறு கெட்டவராக மாற்றியது என்பதைக் காண்பிப்பதாகவும் அமைந்தது.
கதை சுருக்கம்
செல்வம் ஒரு இயந்திரம் பழுதுபார்ப்பவராக வேலை செய்கிறார். அவர் தனது குடும்பத்தில் வருமானம் ஈட்டக்கூட்டிய ஒரே நபராக இருப்பதாலும், கடினமாக உழைக்க வேண்டியிருப்பதாலும் திருமணம் செய்து கொள்ள வேண்டாம் என்று முடிவு செய்கிறார், அவர் தனது தம்பி மற்றும் சகோதரி ஆகியோரின் கல்விககாக தனது படிப்பைக் கைவிட்டவர் ஆவார். இருப்பினும், அர்ச்சனாவை ஒரு கோவிலில் பார்த்தபின் அவர் காதலிக்கும்போது விதி ஒரு திருப்பத்தை ஏற்படுத்துகிறது. அவரது திருமண திட்டத்திற்காக, அவர் ஒரு இயந்திரப் பொறியாளர் என்று ஒரு பொய்யைக் கூற நிர்பந்திக்கப்படுகிறார். திருமணத்திற்குப் பிறகு, உண்மை வெளிச்சத்திற்கு வருகிறது, அர்ச்சனா செல்வத்தை வெறுக்கத் தொடங்குகிறார், அவர் கல்வி கற்றவர் அல்ல, உண்மையில் ஒரு இயந்திரம் பழுதுபார்ப்பவர் என்பதால் அவள் ஆரம்பத்தில் அவனுடன் வாழ மறுக்கிறாள். ஆனால், இறுதியில் செல்வம் அவளிடம் வைத்திருக்கும் அன்பையும் அவனது குணத்தில் உள்ள நன்மையையும் புரிந்துகொண்டு அவனுடனான உறவை சரிசெய்ய முடிவு செய்கிறாள். காலப்போக்கில், செல்வம் தனது யாருக்காகத் தனது வீட்டையும், இயந்திரம் பழுதுபார்ப்பதற்கான கொட்டகை போன்றவற்றை இழந்தாரோ அந்த வளர்ப்பு தாய் பாக்கியம்  என்பவரால் ஏமாற்றப்படுகிறார், செல்ல இடமில்லாததால், செல்வம் மற்றும் அர்ச்சனா நடைபாதையில் தூங்க வேண்டிய நிலை ஏற்படுகிறது. அங்கிருந்து செல்வத்தின் நண்பர் சிவா அவர்களை அழைத்துச் செல்கிறார்.
அதைத் தொடர்ந்து, தம்பதியினர் சந்தோஷமாக வாழ்வதற்காக சவால்களை எவ்வாறு எதிர்கொள்கிறார்கள் என்பதையும், மகிழ்ச்சியான மற்றும் துன்பமான காலங்களிலும் ஒரே மாதிரி ஒருவருக்கொருவர் உண்மையாக இருந்தார்கள் என்பதையும் கதையோட்டம் கொண்டு செல்கிறது. செல்வத்தின் நண்பர்களில் ஒருவரான நந்தினி அவருக்கும் அர்ச்சனாவுக்கும் அவர்களின் துன்பங்களில் இருந்து விடுபட உதவுவதோடு அவர்களின் வாழ்க்கைத் தரத்தை உயர்த்தவும் உதவுகிறார். செல்வம் தனது கடின உழைப்பு, அர்ச்சனா மற்றும் நந்தினியின் ஆதரவு மற்றும் வழிகாட்டுதலுடன் கார் விநியோகஸ்தர் சங்கத் தலைவர் அந்தஸ்துக்கு வளர்கிறார். ஆனால், இறுதியில் நந்தினி செல்வத்துடன் தனது உறவை சந்தேகித்ததற்காகவும், அண்டை வீட்டாரின் முன்னால் தன்னை அவமதித்ததற்காகவும். அர்ச்சனாவின் தாயார் சிவகாமியைப் பழிவாங்குவதற்காக செல்வம் மற்றும் அர்ச்சனாவைப் பிரிக்க முடிவு செய்கிறார். செல்வத்தை அர்ச்சனாவிலிருந்து பிரிப்பதில் அவள் வெற்றி பெறுகிறாள், செல்வம் அர்ச்சனாவுக்கு எதிராக செல்லும்படி செய்வதன் மூலம் அவன் சிறுவயதிலிருந்தே வளர்த்துக் கொண்ட நல்ல ஒழுக்கங்களையும், அர்ச்சனா மீதான அவனது அன்பையும் இழக்கிறான். ஒரு கட்டத்தில், செல்வம் நந்தினியின் உண்மையான குணத்தையும், அவரிடமிருந்து அர்ச்சனாவைப் பிரிப்பதன் பின்னணியில் உள்ள அவளது நோக்கத்தையும் அறிந்துகொள்கிறான். அதற்காக, அவன் நந்தினியுடன் சண்டையிடுகிறான், இதற்கிடையில் நந்தினி மொட்டை மாடியில் இருந்து விழுந்து இறந்துவிடுகிறான். செல்வம் நந்தினியின் மரணம் தொடர்பாக குற்றம் சாட்டப்பட்டு அவருக்கு நீதிமன்றம் ஒரு வருடம் சிறைத்தண்டனை அளிக்கிறது. செல்வம் மற்றும் அர்ச்சனா மீண்டும் ஒன்றிணைவாரா இல்லையா என்பதைக் கதை மேலும் கையாண்டது. சிறையில் இருந்து திரும்பிய பிறகு, செல்வம் அர்ச்சனாவிடம் மன்னிப்பு கேட்கிறார், ஆனால் செல்வத்தால் துரோகம் செய்யப்பட்டதன் மூலம் நொந்த இதயத்துடன் அர்ச்சனா அவரை மன்னிக்கவோ அல்லது அவர் திருந்தியதையோ ஏற்றுக்கொள்ள ​​முடியவில்லை. கதை ஒரு எதிர் நிலை உச்சகட்டக் காட்சியைக் கொண்டு முடிகிறது. செல்வமும் அர்ச்சனாவும் தங்கள் வாழ்நாள் முழுவதும் பிரித்து இருக்க நேரிடுகிறது. செல்வம் அனைத்து செல்வம் மற்றும் வாழ்க்கையை இழந்து நடைமேடைக்கே தனது வாழக்கை வந்து விட்ட தலைவிதியை நினைத்து வருந்துகிறார். "வழிநடத்துங்கள், மற்றவர்கள் வழிநடத்தட்டும். ஆனால், கவனமாக வழிநடத்துங்கள்" என்று ஒரு குறிப்புடன் கதை முடிகிறது.
நேரம் மாற்றம்
இத்தொடர் 5 நவம்பர் 5 2007 ஆம் ஆண்டு முதல் திங்கள் முதல் வெள்ளி வரை பிற்பகல் 1:30 மணிக்கு ஒளிபரப்பாகி மக்கள் மத்தியில் நல்ல வரவேட்பை பெற்ற காரணத்தால் 17 நவம்பர் 2008 ஆம் ஆண்டு முதல் திங்கள் முதல் வெள்ளி வரை இரவு 8 மணிக்கு நேரம் மாற்றப்பட்டு ஒளிபரப்பானது.
மறு ஆக்கம்
இந்த தொடர் தெலுங்கு, ஹிந்தி, கன்னடம் மற்றும் மலையாளம் மொழிகளில் மறு ஆக்கம் செய்யப்பட்டு ஒளிபரப்பானது.
வெளி இணைப்புகள்
பகுப்பு:சன் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நாடகங்கள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:தமிழ் குடும்பத் தொலைக்காட்சி தொடர்கள் பகுப்பு:2000ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2007 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:மறு ஆக்கம் செய்யப்பட்ட தமிழ்த் தொலைக்காட்சி தொடர்கள் பகுப்பு:2013 இல் நிறைவடைந்த தமிழ்த் தொலைக்காட்சி நிகழ்ச்சிகள்